തമിഴകത്തിന്റെ തല അജിത് നായകനായ വേതാളം തെലുങ്കിലേക്ക് . പവൻ കല്യാൺ ആണ് ചിത്രത്തിലെ നായകൻ . ഇതുസംബന്ധിച്ച സൂചനകൾ പവൻ കല്യാൺ തന്നെയാണ് നൽകിയത് . വേതാളം തെലുങ്കിലേക്ക് റീമേക്ക് ചെയ്യാനുള്ള ആലോചനകൾ നടക്കുന്നുണ്ട് . തെലുങ്ക് പ്രേക്ഷകർക്ക് ഇഷ്ടപ്പെടുന്ന തരത്തിൽ തിരക്കഥ മാറ്റേണ്ടതുണ്ട് . അതിന്റെ ജോലികളാണ് ഇപ്പോൾ നടക്കുന്നത് - പവൻ കല്യാൺ പറഞ്ഞു . സർദാർ ഗബ്ബാർ സിംഗ് ആണ് പവൻ കല്യാണിന്റെ ഏറ്റവും ഒടുവിൽ പ്രദർശനത്തിനെത്തിയ ചിത്രം . ശിവ സംവിധാനം ചെയ്ത വേതാളത്തിൽ ശ്രുതി ഹാസനും ലക്ഷ്മി മേനോനുമായിരുന്നു നായികമാർ .